Diari Oficial de la Generalitat Valenciana


Sumari del DOGV 4783, del 25-06-2004 (2004/6232)

Notificació a l'empresa Forwarding Valencia, SL. Expedient número V-86/2003.
----------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6232


Organisme emissor
:   Conselleria d'Infraestructures i Transport

Tipus de document
:   Anunci

Notificació a l'empresa Forwarding Valencia, SL. Expedient número V-86/2003. [2004/E6232]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Frowarding Valencia, SL, que intentada la notificació de la reclamació i citació a vista oral com a conseqüència de la reclamació presentada per Trans(X)Tar, SL, esta no ha pogut ser notificada per desconegut, ignorat parador o absència i li comunica que la nova data assenyalada per a la vista oral de l'expedient dalt esmentat serà la indicada en l'edicte següent:
  
Expedient número: V-86/2003.
  
Forwarding Valencia, SL.
  
C/ La Pau, 23, 2n, B.
  
46776 València.
  
Amb data 26.05.2003, ha tingut entrada en esta conselleria la reclamació interposada contra vostés per Trans(X)Tar, SL, la qual està a la seua disposició en l'expedient que es troba en esta Junta Arbitral de Transports de València, perquè segons el que establix l'article primer, apartat b) de l'Orde de 12 de juny de 1991, de la Conselleria d'Obres Públiques Urbanisme i Transports, es done per assabentat a fi de seguir el procediment.
  
D'acord amb l'article 162 de la Llei 13/1996, de 30 de desembre de 1996, de Mesures Fiscals, Administratives i de l'Orde Social, que modifica la Llei 16/1987, de 30 de juliol, d'Ordenació dels Transports Terrestres, i que en referència a les juntes arbitrals diu:
  
«Es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat.»
  
Entenent que no hi ha manifestació expressa de no-sotmetiment, se li concedix la possibilitat de contestar a la demanda abans de la celebració de la vista oral, que es fixa, i perquè en este acte se'l cita, el pròxim dia 08.07.2004, a les 12.00 hores, en els locals d'esta Conselleria d'Infrastructures i Transport, situats a l'avinguda de Blasco Ibáñez, 50, 5a planta.
  
En esta, ambdós parts podran exposar les al·legacions que estimen pertinents i realitzar les proves oportunes. En el cas de designar un representant que actue en el seu nom durant la vista, este haurà d'estar degudament autoritzat amb documentació que justifique la seua representació i en el cas de representar una empresa, haurà d'acreditar-se per mitjà d'escriptura notarial o certificat de la secretaria o presidència de la societat.
  
En este mateix sentit, en cas de tindre previst assistir a la vista acompanyat de lletrat, haurà de manifestar-ho abans de la data indicada, a fi de notificar-ho a la part contrària, per si considerara l'auxili de direcció lletrada.
  
La inassistència a la vista oral de l'actor i/o, si és procedent, del representant per ell designat, determinarà que es considere que ha desistit de la reclamació i s'ordenarà l'arxivament de l'expedient.
  
La inassistència de la part demandada no impedirà la celebració de la vista i que el laude siga dictat, i queda amb això oberta per al reclamant, si així ho jutja oportú, la via judicial pertinent a fi d'instar-ne l'execució.
  
La qual cosa li comunique perquè en prenga coneixement i als efectes oportuns.